Antje Huber

Antje Huber (nata Antje Pust Stettini 23 Maii 1924; mense Septembri 2015 mortua) femina rei publicae fuit et sodalis Socialis Democraticae Factionis Germaniae (SPD) est.

 Munus 
Pater eius magister primarius fuit. Postquam maturitatem anno 1942 adepta est, tirocinium diurnariae fecit. Ab anno 1946 Berolini, deinde Assindiae diurnaria exercitationum corporis laboravit. Annis 1961/1962 in academiae sociali Tremoniae oeconomiae et sociologiae studebat et tum ad annum 1969 eo loco docebat.

 Cursus honorum 
Huber, quae ab anno 1948 sodalis SPD est et 1965 frustra candidata senatus terrae Rhenaniae Septentrionalis-Vestfaliae fuit, anno 1969 primo legata Dietae Foederalis Germaniae electa est. Annis 1975 - 1978 Huber inter rectores eius factionis erat, annis 1978 - 1984 etiam sodalis praesidii SPD fuit. 16 Decembris 1976 Helimutus Schmidt (SPD) cancellarius foederalis eam Administram Foederalem Salutis Publicae nominavit. Hunc honorem ad diem 8 Aprilis 1982 tulit, cum propter consilia OTAN rei militaris augendae a magistratu se recessit. Ad annum 1987 legata Dietae Foederalis mansit. Hodie Huber consilio seniorum SPD interest.

 Nexus externi 
 Commentarius diurnarii de sodalitate SPD LX annorum Antje Huber

Categoria:Nati 1924
Categoria:Alumni Universitatis Tremoniae
Categoria:Legati Dietae Foederalis Germaniae
Categoria:Administri Foederales Salutis Publicae
Categoria:Mortui 2015
Categoria:Mulieres